b'\n_START_ARTICLE_\nMednarodna astronomska zveza\n_START_PARAGRAPH_\nMednarodna astronomska zveza (angle\xc5\xa1ko International Astronomical Union, kratica IAU; francosko Union Astronomique Internationale, kratica UAI) zdru\xc5\xbeuje nacionalna zdru\xc5\xbeenja astronomov celega sveta. Deluje kot vrhovna avtoriteta pri imenovanju nebesnih teles in zna\xc4\x8dilnostih na njihovih povr\xc5\xa1jih. Je \xc4\x8dlanica Mednarodnega sveta znanosti (International Council for Science ali ICSU). Nastala je leta 1919 s sede\xc5\xbeem v Parizu kot posledica organizacije ve\xc4\x8djega \xc5\xa1tevila mednarodnih projektov. Prvi predsednik je bil \xc3\x89douard Benjamin Baillaud._NEWLINE_Njen cilj je podpora razvoja astronomije s pomo\xc4\x8djo mednarodnega sodelovanja.'